**Eiropas dienai veltītĀ konkursa**

**“EIROPAS SAVIENĪBAS VĒRTĪBAS MEMĒS” NOLIKUMS**

**I. Vispārīgie jautājumi**

1. Jūrmalas Centrālās bibliotēkas Bērnu un jauniešu nodaļa (turpmāk – Bibliotēka) organizē jauniešu konkursu “Eiropas Savienības vērtības MEMĒS” (turpmāk – Konkurss), kura darbu iesniegšanas un vērtēšanas kārtība noteikta šajā nolikumā.
2. Konkursa mērķi:
	1. sekmēt iztēles attīstību un radīt motivāciju radošai pašizpausmei;
	2. aktualizēt un popularizēt Eiropas Savienības vērtības;
	3. veicināt mākslas un radošuma aktivitātes Jūrmalā;
	4. popularizēt Bibliotēku un tās Eiropas Savienības informācijas punktu Jūrmalā.
3. Konkursa dalībnieki:
	1. Konkursā var piedalīties ikviens Jūrmalas valstspilsētas iedzīvotājs vai tās viesis vecumā no 10 līdz 19 gadiem;
	2. nepilngadīgo dalībnieku dalība tiek nodrošināta ar likumisko pārstāvju piekrišanu, iesniedzot pieteikumu saskaņā ar Konkursa nolikumu (skat. 1. un 2. pielikumu).
4. Informācija par Konkursu tiek publicēta Jūrmalas valstspilsētas pašvaldības tīmekļvietnē [www.jurmala.lv](http://www.jurmala.lv) un Bibliotēkas sociālo tīklu kontos “Facebook”, “Instagram”.
5. Papildu informāciju par Konkursu var uzzināt, zvanot uz Bibliotēku pa tālruni 67766036 vai rakstot uz e-pastu bjn@jurmala.lv.

**II. konkursa norises kārtība**

1. Konkursa dalībnieki laika posmā no 2025. gada 1. aprīļa līdz 2025. gada 15. maijam elektroniski iesūta Darbu (skat. aprakstu III. sadaļā) un, ja dalībnieks ir nepilngadīgs, pieteikumu (skat. 1. un 2. pielikumu) uz Bibliotēkas e-pastu bjn@jurmala.lv ar norādi “Eiropas Savienības vērtības MEMĒS”.
2. Konkursa Darbus vērtē ar Jūrmalas Centrālās bibliotēkas direktores rīkojumu apstiprināta Konkursa vērtēšanas komisija (turpmāk – Komisija) 3 (trīs) cilvēku sastāvā.
3. Komisija pieņem lēmumu par Darbiem, kuri tiks ievietoti publiskai balsošanai “Facebook” 2025. gada 16. maijā:
	1. katrs Komisijas loceklis vērtē katru iesniegto Darbu, piešķirot punktu skaitu no 0 līdz 5 atbilstoši vērtēšanas kritērijiem (skat. III. sadaļu);
	2. 3 (trīs) labākie autori tiks apbalvoti ar Eiropas Savienības mājas sagatavotām balvām;
	3. Bibliotēkai ir tiesības piešķirt savu atsevišķu simpātijas balvu;
	4. uzvarētāji tiks paziņoti 2025. gada 23. maijā;
	5. visi Konkursa dalībnieki saņems dalības apliecinājumu par dalību Konkursā.

**III. konkursa VĒRTĒŠANAS NOSACĪJUMI**

1. Darbu vērtēšanas kritēriji:
	1. jārada oriģināla MEME (turpmāk un iepriekš – Darbs), kas atspoguļo un veicina Eiropas Savienības pamatvērtības, piemēram, cilvēktiesības, demokrātiju, brīvību, vienlīdzību, tiesiskumu un solidaritāti;
	2. Darbs var būt gan informatīvs, gan humoristisks, taču tam jābūt veidotam ar cieņpilnu attieksmi un jāatbilst ētikas normām;
	3. izvērtēšanai tiek pieņemti brīvi izvēlētā tehnikā (paša uzņemta fotogrāfija, zīmējums, datorgrafika u. c.) izveidoti Darbi;
	4. autors drīkst iesniegt ne vairāk kā 3 (trīs) dažādus Darbus;
	5. Darba saturam jābūt piemērotam nepilngadīgai auditorijai, tas nedrīkst saturēt necenzētus vārdus, aizvainojošu vai diskriminējošu saturu, kā arī politisko, reliģisko vai etnisko grupu nomelnošanu.
2. Darbu iesniedzot, e-pastā jānorāda:
	1. autora vārds, uzvārds, dzimšanas gads;
	2. tālrunis, e-pasts;
	3. vecāku atļauja piedalīties Konkursā, parakstīta ar e-parakstu vai parakstīta un ieskenēta (skat. 1. un 2. pielikumu), ja Darba autors ir nepilngadīgs.
3. Uz Darba nedrīkst norādīt vārdu, uzvārdu, dzimšanas gadu, tālruni, e-pastu, šī informācija jānorāda atsevišķi no Darba.
4. Vērtēšana notiek divās vecuma grupās:
	1. jaunākā vecuma grupa (5.–8. klase);
	2. vecākā vecuma grupa (9.–12. klase).
5. Vērtēšanas kritēriji:
	1. atbilstība tēmai un nolikumam – Darba atbilstība izvirzītajai tēmai par Eiropas Savienības vērtībām un nolikuma prasībām (0–5 punkti);
	2. tehniskā kvalitāte – Darba izpildījums, attēla kvalitāte, vizuāli saprotams izkārtojums (0–5 punkti);
	3. oriģinalitāte – jaunu ideju piedāvājums, radošums un unikāla pieeja tēmai (0–5 punkti);
	4. autora personiskās attieksmes un domas atklāsme – individuāls skatījums, emocijas, interpretācija par Eiropas Savienības vērtībām (0–5 punkti);
	5. inovatīvas idejas – Darbā piedāvāta jauna perspektīva vai radoša interpretācija, kas sniedz neparastu skatījumu uz Eiropas Savienības vērtībām (0–5 punkti).
6. Kopējais Darba punktu skaits ir visu Komisijas locekļu piešķirto punktu summa. Maksimālais iespējams punktu skaits ir 75punkti.
7. 10 (desmit) labākie darbi tiks izvietoti publiskam vērtējumam – Darbi tiks publiski vērtēti sociālajā tīklā “Facebook” no 2025. gada 16. maija plkst. 00.00 līdz 2025. gada 20. maija plkst. 00.00.
8. Darbiem, kas iegūs lielāko “patīk” skaitu, tiks piešķirti papildus punkti;
	1. vislielākais “patīk” skaits Darbam dos papildus 5 (piecus) punktus;
	2. otrs lielākais “patīk” skaits Darbam dos papildus 3 (trīs) punktus;
	3. trešais lielākais “patīk” skaits Darbam dos papildus 1 (vienu) punktu.
9. Komisijas sēde par Darbu vērtēšanu tiek protokolēta, protokolu vienā eksemplārā paraksta Komisijas vadītājs un protokolētājs.
10. Par savlaicīgu Darba iesniegšanu Konkursam atbild Darba iesniedzējs. Darbi, kas tiks saņemti pēc nolikumā norādītā termiņa, netiks vērtēti.

**IV. DARBU izmantošanas tiesības**

1. Bibliotēka iegūst tiesības bez maksas izmantot Konkursa dalībnieku iesniegtos Darbus.
2. Iesniedzot Darbus Konkursam, dalībnieki bez atlīdzības piešķir Bibliotēkai neatsaucamas un teritoriāli neierobežotas Darba mantiskās autortiesības, t. sk. tiesības darbu izstādīt, publicēt, izplatīt, publiskot, izmantot Konkursa publicitātei tīmeklī.
3. Konkursa dalībnieki, iesniedzot Darbus un parakstot pieteikumu, apliecina, ka piekrīt visām Konkursa nolikuma prasībām un ka iesniegtais Darbs ir oriģināls, nav kopēts no citu autoru radītiem darbiem un Darba saturs nepārkāpj trešo personu tiesības.
4. Izmantojot un publicējot Konkursa Darbus, Bibliotēka norāda Darbu autoru vārdu un uzvārdu.

**VI. PERSONAS DATU APSTRĀDE**

1. Bibliotēka nodrošina Konkursa dalībnieku fizisko personu datu aizsardzību atbilstoši normatīvo aktu prasībām.
2. Konkursa dalībnieku personas datu apstrādes pārzinis ir Jūrmalas valstspilsētas administrācija (Jūrmalas Centrālā bibliotēka), kontaktinformācija: Jomas iela 1/5, Jūrmala, LV-2015, tālrunis 67093849, e-pasta adrese: pasts@jurmala.lv.
3. Konkursa dalībnieku datu apstrādes mērķis ir nodrošināt dalību Konkursā un risināt ar Konkursu saistītos organizatoriskos jautājumus:

3.1. vārds un uzvārds ir nepieciešams, lai identificētu konkrētu personu kā Darba autoru;

3.2. tālruņa numurs un e-pasta adrese ir nepieciešama, lai vajadzības gadījumā sazinātos ar Konkursa dalībnieku.

4. Personas datu glabāšana:

4.1. Bibliotēka saziņas nolūkos līdz Konkursa beigām glabā visu Konkursa dalībnieku personas datus (vārds, uzvārds, tālruņa numurs un e-pasta adrese);

4.2. Konkursa uzvarētāju personas dati (vārds, uzvārds, tālruņa numurs un e-pasta adrese) tiks glabāti, lai nodrošinātu Konkursa dalībnieku kā Darbu autoru identifikāciju un iespēju sazināties saistībā ar Darbu izmantošanu.

5. Konkursa dalībniekiem ir tiesības pieprasīt, lai Bibliotēka dzēš viņu iesūtītos personas datus. Līdz ar Konkursa dalībnieku iesūtīto personas datu dzēšanu attiecīgie Konkursa dalībnieki tiek izslēgti no turpmākas dalības Konkursā.

6. Ja Konkursa dalībnieki līdz Konkursa rezultātu paziņošanas dienai atsauc savu dalību Konkursā, Bibliotēka nekavējoties dzēš savā rīcībā esošos attiecīgo Konkursa dalībnieku personas datus.

1. pielikums

Konkursa “Eiropas Savienības vērtības MEMĒS” nolikumam

**Konkursa dalībnieka pieteikums dalībai**

**Konkursā “Eiropas Savienības vērtības MEMĒS”**

Ja Konkursa dalībnieks ir nepilngadīga persona, tad nepilngadīgā Konkursa dalībnieka pilnvarotā persona aizpilda šo veidlapu.

|  |  |
| --- | --- |
| Nepilngadīgā dalībnieka vecāka vai aizbildņa vārds, uzvārds |  |
| Nepilngadīgā dalībnieka vecāka vai aizbildņa e-pasta adrese |  |
| Nepilngadīgā dalībnieka vecāka vai aizbildņa tālruņa numurs |  |

Es, \_\_\_\_\_\_\_\_\_\_\_\_\_\_\_\_\_\_\_\_\_ (*vecāka vai aizbildņa vārds, uzvārds*), esmu informēts/-a par Konkursu un piekrītu, ka mans (*atbilstošo pasvītrot*) dēls/meita, aizgādnībā esoša persona \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ (*dalībnieka vārds, uzvārds*) piedalās Konkursā.

Ar šo apliecinu, ka esmu iepazinies/iepazinusies ar nolikumu un piekrītu Konkursa noteikumiem.

Datums: \_\_\_\_\_\_\_\_\_\_\_\_\_\_\_\_\_

Nepilngadīgā dalībnieka vecāka vai aizbildņa paraksts: \_\_\_\_\_\_\_\_\_\_\_\_\_\_\_\_\_\_

*Informācija par Konkursa dalībnieku personas datu apstrādi:*

*Konkursa dalībnieku personas datu apstrādes pārzinis ir Jūrmalas valstspilsētas administrācija (Jūrmalas Centrālā bibliotēka), kontaktinformācija: Jomas iela 1/5, Jūrmala, LV-2015, tālrunis 67093849, e-pasta adrese: pasts@jurmala.lv. Konkursa dalībnieku datu apstrādes mērķis ir nodrošināt dalību Konkursā un risināt ar Konkursu saistītos organizatoriskos jautājumus. Datu apstrādes tiesiskais pamats ir Vispārīgās datu aizsardzības regulas 6. panta pirmās daļas e) apakšpunkts. Personas datu aizsardzības speciālista kontaktinformācija: personasdati@jurmala.lv. Plašāka informācija par personas datu apstrādi pieejama Konkursa nolikumā un tīmekļvietnē www.jurmala.lv, sadaļā Personas datu aizsardzība*.

2. pielikums

Konkursa “Eiropas Savienības vērtības MEMĒS” nolikumam

**Konkursa dalībnieka pieteikums dalībai**

**Konkursā “Eiropas Savienības vērtības MEMĒS”**

Ja Konkursa dalībnieks ir nepilngadīga persona, tad nepilngadīgā Konkursa dalībnieka pilnvarotā persona aizpilda šo veidlapu.

|  |  |
| --- | --- |
| Nepilngadīgā dalībnieka vecāka vai aizbildņa vārds, uzvārds |  |
| Nepilngadīgā dalībnieka vecāka vai aizbildņa e-pasta adrese |  |
| Nepilngadīgā dalībnieka vecāka vai aizbildņa tālruņa numurs |  |

Es, \_\_\_\_\_\_\_\_\_\_\_\_\_\_\_\_\_\_\_\_\_ (*vecāka vai aizbildņa vārds, uzvārds*), esmu informēts/-a par Konkursu un piekrītu, ka mans (*atbilstošo pasvītrot*) dēls/meita, aizgādnībā esoša persona \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ (*dalībnieka vārds, uzvārds*) piedalās Konkursā.

Ar šo apliecinu, ka esmu iepazinies/iepazinusies ar nolikumu un piekrītu Konkursa noteikumiem.

Datums: \_\_\_\_\_\_\_\_\_\_\_\_\_\_\_\_\_\_\*

Nepilngadīgā dalībnieka vecāka vai aizbildņa paraksts: \_\_\_\_\_\_\_\_\_\_\_\_\_\_\_\_\*

*Informācija par Konkursa dalībnieku personas datu apstrādi:*

*Konkursa dalībnieku personas datu apstrādes pārzinis ir Jūrmalas valstspilsētas administrācija (Jūrmalas Centrālā bibliotēka), kontaktinformācija: Jomas iela 1/5, Jūrmala, LV-2015, tālrunis 67093849, e-pasta adrese: pasts@jurmala.lv. Konkursa dalībnieku datu apstrādes mērķis ir nodrošināt dalību Konkursā un risināt ar Konkursu saistītos organizatoriskos jautājumus. Datu apstrādes tiesiskais pamats ir Vispārīgās datu aizsardzības regulas 6. panta pirmās daļas e) apakšpunkts. Personas datu aizsardzības speciālista kontaktinformācija: personasdati@jurmala.lv. Plašāka informācija par personas datu apstrādi pieejama Konkursa nolikumā un tīmekļvietnē www.jurmala.lv, sadaļā Personas datu aizsardzība*.

\*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.